text: Desallotjada la Casa Àfrica amb un macrodispositiu dels Mossos - El triangle
  Una trentena de persones, majoritàriament migrants sense papers, han hagut d'abandonar l'immoble situat al barri Gòtic de Barcelona
  Macrodispositiu policial per executar el desnonament de la Casa Àfrica
  El primer llançament estava previst pel novembre, però, finalment, es va ajornar per l'obertura d'un procés de negociació entre la propietat i el consistori. L'Ajuntament, però, va rebutjar adquirir la finca i, segons ha explicat l'advocada que representa els ocupants de la Casa Àfrica, Sònia Olivella, el CETT "va negar-se" a arribar a un acord. Per la seva banda, el regidor del districte de Ciutat Vella, Jordi Rabassa, ha acusat la propietat d'"insensibilitat" i "rigidesa" i li ha retret que se segueixi "negant a aturar aquest desnonament" i que traspassi "tota la responsabilitat a l'Ajuntament, com si no fossin els qui demanden la seva execució".